Кижиниҥ Тӧрӧли недеҥ башталар
Кижи Тӧрӧли jӱрегинеҥ башталар
Кижи Тӧрӧлин jӱрегине кидирип алза
Ол тушта сананар Тӧрӧли керегинде
Ол тушта алканар Тӧрӧли керегинде
Ол тушта айдынар Тӧрӧли керегинде
Ол тушта тартыжар Тӧрӧли керегинде
Ондый  jаҥду неме ол 
Тӧрӧл деп неме тӧрт толыкту болор
Тӧрт тергеелӱ болор
 Тӧрт тергеени тӧртӱлезин тартыгар
Бойордӧӧн
Бирӱзинде божотпой
Тӧртӱлезин бириктирип
Бир эдигер
Бирге бир кожулар
Ийде болор
Ийдени ийде салбагар
Алыгар
Алтайарды колоорго
Кӧдӱргер
Кӧк Айаска кӧмӱлгер
Jӱрӱмге jӱткӱгер
Божогон, Баш болзын
Баш болзын

(Кудайдыҥ  бичимелдери, Амаду Алтай деп газетке кепке чыгарылган(№18. 2012))